# Tervetuloa

Päivitetty viimeksi 23. kesäkuuta 2003

# OpenOffice.org 1.1 LueMinut

Tämän lueminut-tiedoston viimeisimmät päivitykset ovat saatavilla osoitteesta www.openoffice.org/welcome/readme.html

Hyvä käyttäjä

Tämä tiedosto sisältää tärkeää tietoa OpenOffice.org-ohjelmistosta. Ole hyvä ja lue tämä huolellisesti ennen käytön aloittamista.

OpenOffice.org-yhteisö, joka on vastuussa tämän ohjelmiston kehityksestä, toivottaa sinut tervetulleeksi osallistumaan ohjelmiston kehitykseen yhteisön jäsenenä. Jos olet uusi käyttäjä, on OpenOffice.org:in web-sivustosta saatavissa hyödyllistä tietoa osoitteessa www.openoffice.org/about_us/introduction.html. Lue myös alla olevat kappaleet siitä, kuinka OpenOffice.org-projektiin pääsee osalliseksi.

## Asennusta koskevia huomautuksia

Järjestelmävaatimukset:

- Microsoft Windows 98, ME, NT (Service Pack 6 tai uudempi), 2000 tai XP
- Pentium-yhteensopiva PC
- 64 megatavua RAM-muistia
- 250 megatavua (CJK-versiolle: 300 Mt) vapaata kiintolevytilaa
- 800x600 kuvapisteen tarkkuus tai suurempi, vähintään 256 väriä

Huomautus: Asennusprosessi vaatii pääkäyttäjän käyttöoikeudet.
Huomautus vain Windows 98 -käyttäjille: jos valitset OpenOffice.org:in asennuksen aikana Javan asennuksen, pyytää asennusohjelma käynnistämään järjestelmän uudelleen. Voit joko jättää tämän viestin huomiotta tai käynnistää OpenOffice.org:in asennusohjelman uudelleen järjestelmän uudelleenkäynnistyksen jälkeen.

Monet OpenOffice.org:in käynnistyksessä ilmenevät ongelmat (kuten ohjelman jumiutuminen), sekä kuvaruutunäyttöön liittyvät ongelmat, johtuvat usein näyttökortin ohjaimesta. Jos näitä ongelmia ilmenee, päivitä näyttökorttisi ohjain tai kokeile käyttöjärjestelmän mukana toimitettua ohjainta. 3D-objektien näyttöön liittyvät ongelmat saa usein ratkaistua poistamalla käytöstä asetuksien 'Työkalut - Asetukset - Näytä - Kolmiulotteinen näkymä' valinta "Käytä OpenGL:ää".

Voit asentaa OpenOffice.org:in version 1.1 vanhemman OpenOffice.org:in rinnalle. Jos haluat myöhemmin poistaa vanhemman OpenOffice.org-version asennuksen, avaa uudemman version asennusohjelma ja suorita korjaustoiminto. Näin varmistat, että uusi versio rekisteröidään järjestelmääsi oikein.
Huomaa, että leikepöydän kautta tehtävä muotoillun tekstin kopiointi ja liittäminen ei välttämättä toimi oikein OpenOffice.org:in versioiden 1.0 ja 1.1 välillä. Jos näin tapahtuu, valitse toiminnosta 'Muokkaa - Liitä määräten' jokin muu muoto kuin OpenOffice.org, tai avaa kopioinnin lähdeasiakirja suoraan OpenOffice.org 1.1:ssä.

Varmista, että järjestelmäsi väliaikaishakemistossa on riittävästi vapaata levytilaa ja että sinulla on siihen riittävät luku-, kirjoitus- ja suoritusoikeudet. Sulje kaikki muut ohjelmat ennen asennuksen aloittamista.

## Verkkoasennus: Virhe avattaessa OpenOffice.org:in pikakäynnistystä

Jos ohjelmistoa käynnistettäessä ilmenee ongelmia OpenOffice.org:in pikakäynnistyksen avaamisessa (esim. virheellinen linkki), johtuu tämä mahdollisesti siitä, että verkkoasema, jolle verkkoasennus on tehty, ei ole vielä tai ollenkaan käytettävissä.

Monesti näin tapahtuu, kun verkkoasemiin kirjaudutaan sisään komentosarjalla, ja yhteys verkkoasemiin otetaan samaan aikaan sellaisten ohjelmien suorittamisen kanssa, jotka ovat automaattikäynnistysryhmässä, josta myös Pikakäynnistys aloitetaan.

Jotta ongelma vältettäisiin, verkkoasema tulisi yhdistää järjestelmän palvelujen kautta. Ellei tämä ole mahdollista, Pikakäynnistyksen aloittava linkki voidaan poistaa automaattikäynnistysryhmästä, tai Pikakäynnistys voidaan ottaa pois käytöstä jo työasema-asennuksen yhteydessä. Jos järjestelmän pääkäyttäjä on jo ottanut Pikakäynnistyksen pois käytöstä verkkoasennuksessa, käyttäjä ei voi valita pikakäynnistystä myöhemmässä työasema-asennuksessa.

## Tärkeitä huomioita esteettömyydestä

Johtuen ongelmista Java(TM) Access Bridge -apuohjelmassa, käyttöjärjestelmän kieliasetus täytyy asettaa amerikanenglantiin, "English (United States)" tai arvoon "EN-us". Vain tämä asetus mahdollistaa työskentelyn sellaisten ohjelmien kanssa, kuten ZoomText. (Huomaa: ohjelma WindowEyes ei toimi OpenOffice.org:in kanssa, koska se ei tue Javan esteettömyystoimintojen ohjelmarajapintaa.)Tämän esijulkaisuversion mukana asennettu Java(TM) Access Bridge ei toimi kunnolla tavanomaisten Java-sovellusten kanssa.

## Ai Squared ZoomText 7.11

Jos haluat käyttää Ai Squared ZoomText -ohjelmaa OpenOffice.org 1.1:den kanssa, tarvitset version 7.11 tai uudemman. Ai Squared ZoomText -ohjelman täytyy olla uudempi kuin kesäkuun 12. päivä 2002 julkaistu versio, jotta siinä olisi kaikki tarpeelliset parannukset.

## Käyttöliittymän fontin vaihtaminen

Voit vaihtaa OpenOffice.orgissa käytetyn näyttö- ja tulostusfontin korvaamalla sen toisella järjestelmäsi fontilla. Tämä tehdään fontin korvaustoiminnolla. Avaa toiminto valitsemalla Työkalut - Asetukset - OpenOffice.org - Fontin korvaus.

Vaihda OpenOffice.org:in käyttöliittymän fonttia korvaamalla oletusfontti "Andale Sans UI" toisella fontilla ja valitsemalla "aina"-valinta korvaukselle.

Katso tarkempia ohjeita valintaikkunasta OpenOffice.org:in Ohjeesta.

## Pikanäppäimet

OpenOffice.orgissa voidaan käyttää vain sellaisia pikanäppäimiä (näppäinyhdistelmiä), jotka eivät ole käyttöjärjestelmän käytössä. Jos jokin näppäinyhdistelmä ei toimi siten kuin se on kuvattu OpenOffice.org:in Ohjeessa, tarkista onko käyttöjärjestelmässä määritelty jokin toiminto kyseiselle pikanäppäimelle. Tällaiset ristiriidat voi oikaista muuttamalla käyttöjärjestelmässä määritellyt näppäimet. Vaihtoehtoisesti, voit muuttaa lähes minkä hyvänsä näppäinmäärityksen OpenOffice.orgissa. Näppäinten määrittämisestä saa lisätietoja OpenOffice.org:in Ohjeesta tai käyttöjärjestelmäsi käyttöohjeista.

## Ongelmia lähetettäessä asiakirjoja sähköpostitse OpenOffice.orgista

Windows-käyttöjärjestelmissä saattaa ilmaantua ongelmia (ohjelma kaatuu tai jumiutuu) silloin kun asiakirja yritetään lähettää 'Tiedosto - Lähetä - Asiakirja sähköpostina' tai 'Asiakirja PDF-liitteenä' toimintojen avulla. Tämä johtuu sähköpostin välitykseen liittyvästä "Mapi"-järjestelmätiedostosta Windowsissa. Valitettavasti tämä ongelma ei esiinny vain tietyissä tunnetuissa Windows-versioissa. Lisätietoja aiheesta löytyy http://www.microsoft.com -sivuilta, hakemalla Microsoft Knowledge Base -tietämyskannasta hakusanaa "mapi.dll".

## Info-ZIP-ohjelmien käyttäminen

OpenOffice.org käyttää OpenOffice.org-asennuksen luomiseen ja pakkauksen purkamiseen Info-ZIP-ohjelmaa. Samaa ohjelmaa käytetään OpenOffice.org XML -tiedostomuodon pakkaamiseen ja purkamiseen. Info-ZIP-ohjelmat (ZIP, UnZip ja muut apuohjelmat) on saatavilla ilmaiseksi käytettäväksi lähdekoodina tai suoritettavana ohjelmana. Ohjelmat voidaan hakea Anonymous FTP -sivustoilta, kuten ftp.uu.net:/pub/archiving/zip/*.

## Käytetty/muokattu lähdekoodi

Ohjelman joidenkin osien Copyright 1998, 1999 James Clark. Ohjelman joidenkin osien Copyright 1996, 1998 Netscape Communications Corporation.

## Osallistuminen kehitykseen

OpenOffice.org-yhteisö olisi kiitollinen aktiivisesta osallistumisestasi tämän tärkeän avoimen lähdekoodin projektin kehitystyöhön.

Käyttäjänä olet jo arvokas osa ohjelmiston kehitysprosessia ja haluaisimme kannustaa sinua ottamaan vielä aktiivisemman roolin. Liity yhteisöön sen kotisivuilla osoitteessa:www.openoffice.org

## Rekisteröinti

Pyydämme käyttämään hieman aikaa tehdääksesi tuoterekisteröinnin asentaessasi ohjelman. Vaikka rekisteröinti on vapaaehtoinen, toivomme sinun rekisteröityvän, koska nämä tiedot auttavat yhteisöä tekemään ohjelmistosta entistä paremman ja ottavan käyttäjien tarpeet paremmin huomioon. Yksityisyysperiaatteemme mukaan OpenOffice.org-yhteisö huolehtii henkilökohtaisista tiedoistasi suurella varovaisuudella. Jos et tehnyt rekisteröintiä asennuksessa, voit palata rekisteröintiin aina osoitteessawww.openoffice.org/welcome/registration-site.html

## Käyttäjäkartoitus

Verkossa tehdään myös käyttäjäkartoitusta, johon toivomme sinunkin osallistuvan: käyttäjäkartoitus auttaa OpenOffice.orgia rakentamaan nopeammin uusia standardeja seuraavan sukupolven toimisto-ohjelmiston luomisessa. Yksityisyysperiaatteemme mukaan OpenOffice.org-yhteisö huolehtii henkilökohtaisista tiedoistasi suurella varovaisuudella.

## Ilmoita vioista ja ongelmista

OpenOffice.org:in WWW-sivustossa on IssueZilla, joka on järjestelmä jolla raportoimme, seuraamme ja ratkaisemme ohjelmavirheitä ja ongelmia. Kannustamme kaikkia käyttäjiä raportoimaan ongelmista, joita voi syntyä omalla järjestelmäalustallasi. Ongelmien raportointi on yksi käyttäjäyhteisön tekemistä tärkeimmistä panoksista, jotka auttavat ohjelmiston jatkuvassa kehityksessä ja parantamisessa.

## Postituslistojen tilaaminen

Alla on joitain OpenOffice.org-projektin sähköpostilistoja, joille voit liittyä:www.openoffice.org/mail_list.html

- Uutiset: announce@openoffice.org *suositellaan kaikille käyttäjille* (kevyt liikenne)
- Käyttäjätuki: users@openoffice.org *suositellaan uusille käyttäjille* (keskimääräinen liikenne)
- Käyttäjien pääfoorumi: discuss@openoffice.org *Helppo tapa seurata keskusteluja* (raskas liikenne)
- Markkinointiprojekti: dev@marketing.openoffice.org (kasvamassa)
- Yleinen ohjelmoijien lista: dev@openoffice.org (keskimääräinen/raskas)
- Työryhmäohjelmistot: groupware@whiteboard.openoffice.org (keskimääräinen)

## Liity yhteen tai useampaan projektiin

Voit tehdä suurtakin panostusta tähän tärkeään avoimen lähdekoodin projektiin vaikka kokemuksesi ohjelmistosuunnittelusta ja ohjelmoinnista olisikin vähäistä.

Valittavissa on projekteja lokalisoinnista, uusiin ympäristöihin siirtämisestä ja työryhmäohjelmista aina varsinaisiin ydinprojekteihin. Jos et ole kehittäjä, kokeile dokumentointi- tai markkinointiprojektia. OpenOffice.org:in markkinointiprojekti soveltaa perinteisiä ja uusia tapoja markkinoida avointa lähdekoodia, ja aikomuksenamme on tehdä sitä kieli- ja kulttuurimuurien yli. Voit siten auttaa vain levittämällä sanaa ja kertomalla tästä toimisto-ohjelmistosta ystävillesi.

Voit auttaa liittymällä markkinointiviestinnän verkostoon sivulla:http://marketing.openoffice.org/contacts.htmlNäillä sivuilla voit tarjota oman erikoisalueesi yhteystiedot, jotta lehdistö, muut mediat, julkiset tahot, konsultit, koulut, Linux-käyttäjäryhmät ja ohjelmistokehittäjät omassa maassasi ja paikallisessa yhteisössäsi voisivat ottaa yhteyttä.

## Käyttäjätuki

Saadaksesi apua OpenOffice.org 1.1 -toimisto-ohjelmiston käytöstä, lue ohjearkistoa, johon on kerätty vastauksia useimmin kysyttyihin kysymyksiin 'users@openoffice.org'-postituslistalla, www.openoffice.org/mail_list.html. Vaihtoehtoisesti, voit lähettää kysymyksesi users@openoffice.org-postituslistalle. Muista liittyä listalle jotta voisit saada vastauksen sähköpostitse.

Lue myös FAQ-osasto, joka löytyy OpenOffice.org:in kotisivun vasemmanpuoleisesta valikota.

## Kuinka aloitetaan

Paras tapa aloittaa auttaminen on tilata yksi tai useampi postituslistoista, seurata niitä jonkin aikaa, ja vähitellen käyttää postituslistojen arkistoja tutustumiseen eri aihepiireihin. Kun olet tutustunut postituslistaan riittävän hyvin, voit kirjoittaa esittelyn itsestäsi ja hypätä mukaan keskusteluun. Jos avoimen lähdekoodin projektit ovat tuttuja sinulle, lue tehtävää-listamme ja katso olisiko siellä jotain missä voisit auttaa. Tehtävää-lista on osoitteessawww.openoffice.org/dev_docs/todos.html.

Toivomme sinun viihtyvän työskennellessäsi OpenOffice.org 1.1:n kanssa ja liittyväsi mukaan verkossa.

OpenOffice.org-yhteisö